Nafarroako Parlamentuko Mahaiak, 2020ko martxoaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkeztutako galdera, Nafarroan Irakaskuntza Publikoaren Kalitatea Hobetzeko Itunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko martxoaren 2an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari Pedro González Felipe jaunak honako galdera hau aurkezten du, Osoko Bilkuran ahoz erantzun dakion:

Nafarroako Gobernuak eta LAB, STEE-EILAS, AFAPNA, ANPE, FE-CCOO eta UGT sindikatuen ordezkariek “Nafarroan irakaskuntza publikoaren kalitatea hobetzeko ituna” sinatu zuten 2018ko abuztuaren 24an, eta ituna 2018ko irailaren 25eko NAOn argitaratu zen, Hezkuntzako kontseilariaren 86/2018 Foru Agindu gisa.

Hori dela-eta, galdera hau egiten diot Hezkuntzako kontseilariari:

– Zer egutegi darabilzue gogoan 2020-2021 eta 2021-2022 ikasturteetan Nafarroan irakaskuntza publikoaren kalitatea hobetzeko itunean jasotako neurriak betetzeari begira?

Iruñean, 2020ko otsailaren 27an

Foru parlamentaria: Pedro González Felipe